IT-strategi

2016 - 2018

Dansk Firmaidrætsforbund

|  |  |
| --- | --- |
| Revision | 2016-1 |
| Dato: | 25. juni 2015 |
| Udarbejdet af | IT-gruppen og IT-afdelingen |
|  |  |
| Indstilling | Strategien revideres og indstilles hvert andet år i forbindelse med budgetlægningen i juni måned.Forhold vedr. foreninger besluttes af IT-gruppen.Forhold vedr. forbundskontoret og indkøb besluttes i IT-afdelingen og høres i ledergruppen. |
| Godkendelse | Udviklingsmål godkendes i forbindelse med budgetbehandlingen. Den øvrige strategi træder i kraft efter godkendelse af Styrelsen. |

**Indholdsfortegnelse**

[1. IT-strategi 3](#_Toc422994513)

[Vision 3](#_Toc422994514)

[Mission 3](#_Toc422994515)

[Afgrænsning 3](#_Toc422994516)

[2. Foreningsområdet (IT-gruppen) 4](#_Toc422994517)

[Finans- og medlemsadministration 2016 - 2018 4](#_Toc422994518)

[Udviklingsmål 2016 - 2018 4](#_Toc422994519)

[Idrætsplanlægning 2016 – 2018 4](#_Toc422994520)

[Udviklingsmål 2016 – 2018 4](#_Toc422994521)

[Hjemmeside system til foreningerne 4](#_Toc422994522)

[Supervisornetværk 5](#_Toc422994523)

[IT-serviceramme foreninger 6](#_Toc422994524)

[3. Generelt IT (Administrationen) 7](#_Toc422994525)

[Administrativ platform på forbundskontoret 7](#_Toc422994526)

[Forbundets hjemmeside 7](#_Toc422994527)

[PC vedligehold 8](#_Toc422994528)

[IT-serviceramme 8](#_Toc422994529)

[Den centrale ledelse 8](#_Toc422994530)

[Medarbejdere på forbundskontoret 8](#_Toc422994531)

[4. Referencer 8](#_Toc422994532)

# IT-strategi

IT-strategien udtrykker de overordnede mål og retningslinjer for IT-området i Dansk Firmaidrætsforbund.

Strategien udtrykker også de udviklingsmål, som er planlagt i perioden 2014 til 2015, så forbundet som helhed kan følge med i den linje, der er lagt.

De kommende års mål tages op til overvejelse hvert andet år i forbindelse med budgettering.

Strategien omfatter følgende områder:

**Foreningsområdet**

* SuperNovaONLINE -Administrations program til foreninger og ”Den centrale ledelse” (CL). Programmet er målrettet til kasserer i foreningerne.
* Stævneplanner.dk – Stævne og turneringsprogram til foreninger og CL. Programmet er målrettet til stævneplanlæggere i foreningerne og CL.
* F-CMS og F-Shop – Hjemmesidesystem med shopløsning til foreninger. Programmet er målrettet til foreningens webmaster og aktivitetsansvarlige.
* Supervisornetværk indenfor de 3 ovenstående områder
* Serviceramme til foreningerne

**Generel IT**

* Kontorapplikationer og hardware til den centrale ledelse
* Kontorapplikationer og hardware til forbundskontoret
* Kontorets administrative system og internetapplikationer.

Strategien er et styringsredskab, som udarbejdes af forbundets administration, i samarbejde med IT-gruppen og i et høringssamarbejde med direktionen. Strategiens mål godkendes i forbindelse med den almindelige budgetprocedure.

## Vision

Visionen på IT-området, er at skabe og vedligeholde et tidsvarende teknologisk fundament, som understøtter og fremmer forbundets kommunikation og løsning af opgaver.

## Mission

Missionen på IT-området er, at skabe rammer for, at foreninger og forbund tilbydes sammenhængende administrative værktøjer, som understøtter det daglige arbejde, og fremmer god kommunikation og intelligent brug af data og tid.

## Afgrænsning

Dansk Firmaidrætsforbund understøtter ikke alle IT-behov, men udvælger områder, som efterspørges bredt, og som giver Firmaidrætten en forretningsmæssig og kommunikativ fordel som helhed.

# Foreningsområdet (IT-gruppen)

## Finans- og medlemsadministration 2016 - 2018

Forbundet tilbyder og anbefaler SuperNovaONLINE til alle firmaidrætsforeninger.

Programmet bygger på Microsoft Dynamic C5, og er videreudviklet til at understøtte flest mulige foreningers behov i forbindelse med finans og medlemsregistrering. Desuden er der lavet integrationer, så der kan hentes medlems og betalingsdata ind fra tilmeldingssystemet F-shop.

### Udviklingsmål 2016 - 2018

* Undersøgelse og fastlæggelse af afløser for Microsoft Dynamic C5, som er kernen bag SuperNovaONLINE, og som ikke længere supporteres af Microsoft fra 2019
* Udvikling og påbegynde implementering af nyt administrativt system (Ny SuperNovaONLINE) til foreninger i 2018
* Løbende vedligehold, evt. fejlretning og udvikling i begrænset omfang af det nuværende system
* Derudover tilpasses programmet i forhold til evt. lovændringer eller udefrakommende påvirkninger. Ligesom der på bestilling fra foreninger afholdes kurser og workshops i programmets funktioner efter behov.

## Idrætsplanlægning 2016 – 2018

Idrætsplanlægningen er under flytning fra SuperNovaONLINE til Stævneplanner.dk, hvor alle idrætter der ikke kræver snitkartotek, nu er i drift.

### Udviklingsmål 2016 – 2018

* Udvikling af de snitbærende idrætter
* Løbende udvikling af Stævneplanner.dk.
* IT-gruppen opretter i samarbejde med IM en supervisorgruppe, som kan introducere systemet, supportere brugerne, og afholde workshops efter behov.
* Introduktion og ibrugtagning af idrætssystemerne ved min. 40 foreninger
* Nedlukning af idrætter i SuperNovaONLINE

## Hjemmeside system til foreningerne

Der tilbydes fortsat et brugervenligt hjemmesidesystem til alle foreninger. Målet er at hjælpe alle foreninger, som kan se en fordel i at bruge et fælles system som skaber genkendelighed i forhold til forbundets og naboforeningernes hjemmesider, og som integrerer til SuperNovaONLINE og [www.firmaidraet.dk](http://www.firmaidraet.dk)

**Følgende mål er opsat i 2016 – 2018**IT-gruppen har fremsendt en indstilling til styrelsen om at Dansk Firmaidrætsforbund overtager F-CMS og F-shop og tilbyder disse løsninger til foreningerne, ligesom forbundet tilbyder SuperNovaONLINE og Stævneplanner.dk
Nedenstående mål er opsat under forudsætning af at styrelsen godkender denne indstilling.

* Dansk Firmaidrætsforbund overtager F-CMS og F-shop. Herunder drift, udvikling og implementering. Således tilbyder firmaidrætten én hjemmesideløsning til foreningerne fremover, som integrerer med [www.firmaidræt.dk](http://www.firmaidræt.dk) og SuperNovaONLINE.
* 15 foreninger bruger F-CMS og eller F-shop ved udgangen af 2016
* 30 foreninger bruger F-CMS og eller F-shop ved udgangen af 2017
* At getONLINE udfases, således at forbundet ikke længere reklamerer for getONLINE fra udgangen af 2015, og fra udgangen af 2017 ikke længere har nogen teknisk integration med getONLINE. Dermed undgås at der skal bygges integrationer med getONLINE i det nye administrative system til foreningerne.
* Undersøge / implementere nye betalings muligheder i F-Shop
* Opbygning af Supervisornetværk for F-cms og F-shop, som kan supportere foreningerne.
* IT gruppen er opmærksom på teknologiudviklingen og vil kontinuerligt forholde sig til de muligheder der opstår, og IT-gruppen vil vurdere og anbefale tiltag som giver mening i forhold til foreningsarbejdet.

## Supervisornetværk

I Firmaidrætten ser vi supervisornetværk som en strategisk ressource, som indgår i at kvalificere udviklingsopgaver.
Supervisornetværk kan betragtes som en forlængelse af administrationen på forbundskontoret, og tager over på supportopgaver og test og fungerer i det hele taget som videns personer, der kan bidrage til produktudvikling.

Der tilstræbes at oprette supervisornetværk for de specialprogrammer, som udvikles og tilbydes Firmaidrættens frivillige ledere.

Supervisornetværket har til formål at understøtte Firmaidrættens frivillige ledere med undervisning, support og fremføre evt. forbedringsforslag på brugernes vegne. Gruppen er samtidig sparringspartner vedrørende test og dokumentation for administrationen og IT-gruppen, som varetager den daglige drift.

**Følgende mål er opsat i 2016 – 2018**

* Supervisornetværket for SuperNovaONLINE fastholdes indenfor Finans og medlemsregistrering med ca. 6 personer
* Der oprettes et nyt supervisornetværk til Stævneplanner.dk Ca. 5 personer
* Der oprettes et nyt supervisornetværk til F-cms og F-shop. Ca. 5 personer
* Der opretholdes tæt kontakt til supervisorerne gennem 1 årlige møde, og Skype-møder efter behov.
På møderne ajourføres supervisorerne indenfor udvikling og andre relevante drøftelser for området.

## IT-serviceramme foreninger

E-postansvarlige, formænd og kasserere i foreninger serviceres som følger:

* Support til e-mail
* Rådgivning i forbindelse med indkøb af hardware og software
* Lettere support til standardsoftware
	+ MS Officepakken
	+ Windows
	+ Foreningsprogrammet SuperNovaONLINE supporteres indenfor finans, firma-medlem. Idrætsmodulerne udfases, men supporteres i begrænset omfang når ny idrætsløsning bliver en realitet.
	Supporten fås primært ved henvendelse til SuperNovaONLINE-supervisorgruppen.
	+ Applikationer på Firmaidrættens hjemmeside
	+ Hjemmesidesystemet getONLINE supporteres ved henvendelse til getONLINE
	+ Firmaidrættens hjemmesideløsning til foreningerne (F-CMS og F-Shop) supporteres ved henvendelse til websupervisorgruppen eller forbundets administration.

Derudover ydes lettere support på hardware (PC og printer), som er indkøbt af eller anbefalet af Dansk Firmaidrætsforbund.

# Generelt IT (Administrationen)

## Administrativ platform på forbundskontoret

Forbundets administrative system er centreret om en CRM-løsning fra Microsoft.
I denne applikation er alle forbundets kontakter, relationer, kurser, stævner og meget andet registreret.
CRM-løsningen integrerer direkte med økonomisystemet samt en række internetapplikationer på [www.firmaidraet.dk](http://www.firmaidraet.dk) som f.eks. tilmeldinger, adresser på foreningernes kontaktpersoner og den frivillige i den centrale ledelse.
Derudover er der integrationer fra forbundets hjemmeside til F-CMS og F-Shop.

**Følgende mål er opsat i 2016 – 2018**

* Understøtte Strategi 2018, hvor det kræver ændring af basis systemer og mindre tilretninger af eksisterende applikationer. Nye applikationer som understøtter nye forretningsområder budgetteres ved de afdelinger /teams der ”ejer” indsatsområdet.
* Fortsat udvikle og geare centrale systemer til at understøtte salgsindsatsen.
* Forenkle og effektivisere arbejdsgange overalt hvor det giver mening. Det vil sige at der holdes fokus på hvor der kan effektiviseres i arbejdsgange og forretningsprocesser ved hjælp af IT.
* Implementering af Teamsites (i gang sammen med IMS)
* Bedre udnyttelse af egne data med henblik på markedsføring og intern kommunikation om kunder (i gang sammen med salg og kommunikation)
* Implementering af EAN modul til fakturering til offentlige virksomheder fra forbundets systemer.
* Analyse og vurdering af om der vil være en gevinst ved at opgradere kontoret økonomisystem Microsoft Dynamic Axapta 4, som er fra 2006.
Herunder en vurdering af om der kan skabes synergi ved at bruge samme system som der vælges til foreningerne.
* Udskiftning af serverløsning på kontorer, da nuværende servere runder 5 år, og der dermed ikke længere kan tegnes serviceaftale på hardwaren.

## Forbundets hjemmeside

Forbundets hjemmeside styres indholdsmæssigt af Kommunikationsstrategien, og de mål der er opstillet i denne.
Men da hjemmesiden også er baseret på en lang række dataudtræk, fra de administrative systemer, og samtidig kræver forskellige applikationer til at vise og administrere indholdet, er det også relevant at nævne hjemmesiden i IT-strategien.

**Følgende mål er opsat i 2016 – 2018**

* Understøtte Strategi 2018, hvor det kræver ændring af basis systemer og mindre tilretninger af eksisterende applikationer. Nye applikationer som understøtter nye forretningsområder budgetteres ved de afdelinger /teams der ejer indsatsområdet.
* Opgradering af CMS-systemet Umbraco til nyeste version, i forbindelse med at forbundets nye hjemmeside, som forventes implementeret i 2016 – 2017
Økonomien til dette budgetteres af kommunikationsafdelingen i forbindelse med projektet.

## PC vedligehold

Alt i alt har forbundet ca. 90 pc’er som vedligeholdes fra forbundskontoret.

Der arbejdes på at systematisere installations- og vedligeholdelsesrutiner herunder udlåns- og licensregistrering.

**Følgende mål er opsat i 2016 – 2018**

* De nuværende Pc.ere runder 5 år, og der kan derfor ikke tegnes serviceaftale på hardwaren. Derfor indkøbes derfor nye bærbare Pc.ere til alle medarbejdere og styrelse.
De bedste af de Pc.ere der udskiftes går via nedarvningsproceduren videre til frivillige ledere.
* Der indkøbes et værktøj til oprettelse af ”Hurtig installation” af nye pc.ere, samt et program der automatisk kan holde øje med hvilke programmer der kører på maskinerne. Dette for at skabe et overblik over nødvendige licenser.

## IT-serviceramme

### Den centrale ledelse

* Support til e-mail
* Indkøb af hardware og software iht. retningslinjer
* Support på standard software og hardware indkøbt af Dansk Firmaidrætsforbund
* Foreningsprogrammet SuperNovaONLINE supporteres indenfor finans, firma-medlem og idræt. Supporten fås primært ved henvendelse til SuperNovaONLINE-supervisorgruppen
* Firmaidrættens hjemmeside.

### Medarbejdere på forbundskontoret

* Alle installationer er autoriseret af Dansk Firmaidrætsforbund og supporteres.

# Referencer

* Firmaidrættens strategi 2018

25-06-2015/LBA